ලංකාවේ උසම ඇල්ල වන බඹරකන්ද දිය ඇල්ල සහ තෙවන උසම ඇල්ල වන දියලුම ඇල්ලද සොරබොර වැව, උල්හිටිය වැව, දඹරාව වැව, ලෙන්ගල් ඔය, වෙහෙරගල ජලාශය වැනි ස්ථාන වලින්ද සමන්විත වේ. සමස්ත පළාත තුළම සීමාවන් ආශ්‍රිතව බහුල වශයෙන් වන අලි දැකිය හැකි මෙම පළාත තුළ ඓතිහාසික ස්ථානද රාශියක් පිහිටා ඇත. මේ සියල්ල කැටිවුණු ඌව පළාතේ පිහිටි උසම කන්ද ලෙස අනාදිමත් කාලයක සිට සියල්ලෝම දැනගෙන උන්නේ නමුණුකුල කන්ද (මීටර් 2036)වන නමුත් මෙම ලිපිය මගින් නමුණුකුළ නොව උඩවේරිය කන්ද ඌව පළාතේ උසම කන්ද බව හෙළිදරව් කරන්නෙමු. බඹරකන්ද පිහිටි ඉසව්වේ සිට ඔහියට හෝ හෝර්ටන්තැන්නට සෘජුවම යා හැකි මර්ගය ලෙස ‘යක්ෂයාගේ පඩිපෙළ’ වර්තමානය වන විට දෙස් විදෙස් සංචාරකයින් අතර ඉමහත් ප්‍රසිද්ධියට පත්ව ඇත. ඒ සියල්ලෝම නිරායාසයෙන්ම උඩවේරිය කන්ද දකිමින් තම ගමන සිදුකරන නමුත් කිසිවෙක් මෙපමණ කාලයකට එය ඌව පළාතේ උසම කන්ද ලෙස දැන නොසිටියහ.
බඹරකන්ද පිහිටි ඉසව්වේ සිට ඔහියට හෝ හෝර්ටන්තැන්නට සෘජුවම යා හැකි මර්ගය ලෙස වර්තමානය වන විට දෙස් විදෙස් සංචාරකයින් අතර ඉමහත් ප්‍රසිද්ධියට පත්ව ඇත්තේ කුමක්ද?
‘යක්ෂයාගේ පඩිපෙළ’